Diari Oficial de la Generalitat Valenciana


Sumari del DOGV 5322, del 10-08-2006 (2006/8681)

Notificació a María Fuster Ortiz i altres de les resolucions dictades en el juí ordinari número 1160/2003.
----------------------------------------------------------------------------------------------------------

### Dades del document

Número de DOGV
:   5322

Data del DOGV
:   10-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/8681


Organisme emissor
:   Jutjat de Primera Instància Número 3 de València

Tipus de document
:   Anunci

Notificació a María Fuster Ortiz i altres de les resolucions dictades en el juí ordinari número 1160/2003. [2006/F8681]  
Procediment: assumpte civil 001160/2003.  
Jerónimo Toledano Iturbe, secretari del Jutjat de Primera Instància número 3 de València, fa saber:  
Que en este jutjat se seguix procediment de juí ordinari 001160/2003, a instància de Juan José Alcón Bou, contra María Fuster Ortiz, Josefa Fuster Ortiz, Ana Fuster Ortiz, Carmen Fuster Ortiz, Amparo Arnal Fuster, Francisco José Arnal Fuster, herència jacent de Consuelo Fuster Ortiz, herència jacent de Concepción Fuster Ortiz, herència jacent de José Fuster Ortiz, Enrique Fuster Ortiz, José González Bueno, Vicente Catalá Fuster, Pilar Arnal Fuster i José Arnal Fuster.  
En el juí de la referència, amb data 3 d'octubre del 2005 i 30 de maig del 2006, el magistrat jutge Pedro Luis Viguer Soler ha dictat les resolucions que tenen el contingut dispositiu del tenor literal següent:  
Decisió  
Estime la demanda formulada pel procurador Juan Antonio Ruiz Martín en representació de Joaquín José Alcón Bou contra María, Josefa, Ana, Carmen, Consuelo, Concepción, José i Enrique Fuster Ortiz, així com contra José González Bueno, i Pilar, José, Francisco i Amparo Arnal Fuster i Vicente Catalá Fuster, i en conseqüència:  
A) Declare que l'actor és propietari del pis situat a la planta principal del carrer Garrigues, número 11 d'esta ciutat, objecte d'actuacions, que mesura 42 metres i 65 decímetres quadrats, i té la seua entrada per un vestíbul existent entre els números 9 i 11 accessori del carrer Garrigues, des del qual s'hi puja per una escaleta, que és la primera planta alta de l'immoble, i té dos finestres que donen a l'esmentat carrer Garrigues, i condemne els demandats a atenir-se a la dita declaració.  
B) Condemne José, Enrique, Consuelo, Ana i María Fuster Ortiz, Vicente Catalá Fuster, Pilar i José Arnal Fuster, Francisco i Amparo Arnal Fuster, Josefa, Carmen, Concepció i José González Bueno i als seus respectius hereus, si és el cas, a fi que atorguen en favor del demandant escriptura pública de compravenda del pis situat a la planta principal al carrer de Garrigues, número 11 de València, objecte de les actuacions, així com tots els documents públics i privats que siguen necessaris fins a la seua inscripció en el Registre de la Propietat de València, sota advertència que si no ho fan dins del termini de 20 dies des de la notificació de la present sentència, es tindrà per emesa la dita declaració de voluntat.  
C) Ordene la cancel·lació de les inscripcions en el Registre de la Propietat de València número 3 relatives a l'esmentat pis situat en la planta primera o principal del carrer Garrigues, número 11, abans 13a, de València, que és part de la finca registral número 635, inscripcions 6a de 25 de març de 1952 foli 249, tom 180, llibre 15; 12a de 24 de març de 1971 al foli 110 del tom 352 llibre 29; 13a de 25 de març de 1971 al foli 111 del tom 352 llibre 29 i 14a de data 3 d'abril de 1971 al foli 112 tom 352 llibre 29, respecte de José, Enrique, Consuelo, Ana i María Fuster Ortiz, Vicente Catalá Fuster, Pilar i José Arnal Fuster, Francisco i Amparo Arnal Fuster, que siguen contradictòries amb la transmissió que es declara en esta sentència i en especial de les inscripcions 12a, 13a i 14a relatives al mencionat pis, que referixen a adjudicacions per herència posteriors en el temps al contracte privat de venda objecte de les actuacions.  
D) Condemne els demandats al pagament de les costes del present procediment, amb l'excepció de Vicente Catalá Fuster, José, Francisco i Amparo Arnal Fuster, que s'han aplanat a la demanda abans de contestar-la.  
Notifiqueu la present resolució a les parts, fent-los saber que esta és recurrible en apel·lació davant de l'Audiència Provincial de València, havent de preparar el recurs per mitjà d'escrit presentat en este jutjat en el termini de cinc dies hàbils comptats des de l'endemà de la notificació, limitat a citar la resolució apel·lada i manifestar la voluntat de recórrer, amb expressió dels pronunciaments que s'impugnen.  
Esta és la meua sentència, que es portarà al llibre de les de la seua classe, estenent en les actuacions el secretari l'oportú testimoni, definitivament jutjant en primera instància, ho pronuncie, mane i firme.  
Part dispositiva: Es rectifica la sentència de data 3 d'octubre del 2005, en el sentit que en la decisió d'esta, on es diu «Estime la demanda formulada pel procurador Juan Antonio Ruiz Martín en representació de Joaquín José Alcón Bou.», ha de dir «Estime la demanda formulada pel procurador Juan Antonio Ruiz Martín en representació de Juan José Alcón Bou.», i en els apartats B) i C) de l'esmentada resolució, on diu «Josefa, Carmen, Concepción González Bueno», ha de dir «Josefa, Carmen, Concepción Fuster Ortiz».  
I perquè valga de notificació en forma, amb prevenció dels recursos expressats en l'esmentada resolució a la part demandada que es troba en parador desconegut, María Fuster Ortiz, Josefa Fuster Ortiz, Ana Fuster Ortiz, Carmen Fuster Ortiz, herència jacent de Consuelo Fuster Ortiz, herència jacent de Concepción Fuster Ortiz, herència jacent de José Fuster Ortiz, Enrique Fuster Ortiz, José González Bueno i Pilar Arnal Fuster, conforme al que disposa l'article 164 de la Llei d'Enjudiciament Civil, s'expedix el present edicte.  
València, 5 de juliol de 2006.. El secretari judicial: Jerónimo Toledano Iturbe.